
תענית ב ע"א



טקסט הדף מנוקד



מַתְנִי' מֵאֵימָתַי מַזְכִּירִין גְּבוּרוֹת גְּשָׁמִים רַבִּי אֱלִיעֶזֶר אוֹמֵר מִיּוֹם טוֹב הָרִאשׁוֹן שֶׁל חַג רַבִּי יְהוֹשֻׁעַ אוֹמֵר מִיּוֹם טוֹב הָאַחֲרוֹן שֶׁל חַג


אָמַר לוֹ רַבִּי יְהוֹשֻׁעַ הוֹאִיל וְאֵין הַגְּשָׁמִים אֶלָּא סִימַן קְלָלָה בֶּחָג לָמָה הוּא מַזְכִּיר אָמַר לוֹ רַבִּי אֱלִיעֶזֶר אַף אֲנִי לֹא אָמַרְתִּי לִשְׁאוֹל אֶלָּא לְהַזְכִּיר מַשִּׁיב הָרוּחַ וּמוֹרִיד הַגֶּשֶׁם בְּעוֹנָתוֹ אָמַר לוֹ אִם כֵּן לְעוֹלָם יְהֵא מַזְכִּיר


אֵין שׁוֹאֲלִין אֶת הַגְּשָׁמִים אֶלָּא סָמוּךְ לַגְּשָׁמִים רַבִּי יְהוּדָה אוֹמֵר הָעוֹבֵר לִפְנֵי הַתֵּיבָה בְּיוֹם טוֹב הָאַחֲרוֹן שֶׁל חַג הָאַחֲרוֹן מַזְכִּיר הָרִאשׁוֹן אֵינוֹ מַזְכִּיר בְּיוֹם טוֹב הָרִאשׁוֹן שֶׁל פֶּסַח הָרִאשׁוֹן מַזְכִּיר הָאַחֲרוֹן אֵינוֹ מַזְכִּיר


גְּמָ' תַּנָּא הֵיכָא קָאֵי דְּקָתָנֵי מֵאֵימָתַי תַּנָּא הָתָם קָאֵי


דְּקָתָנֵי מַזְכִּירִין גְּבוּרוֹת גְּשָׁמִים בִּתְחִיַּית הַמֵּתִים וְשׁוֹאֲלִין בְּבִרְכַּת הַשָּׁנִים וְהַבְדָּלָה בְּחוֹנֵן הַדָּעַת וְקָתָנֵי מֵאֵימָתַי מַזְכִּירִין גְּבוּרוֹת גְּשָׁמִים


וְלִיתְנֵי הָתָם מַאי שְׁנָא דְּשַׁבְקֵיהּ עַד הָכָא


אֶלָּא תַּנָּא מֵרֹאשׁ הַשָּׁנָה סָלֵיק דִּתְנַן וּבֶחָג נִידּוֹנִין עַל הַמַּיִם וְאַיְּידֵי דִּתְנָא וּבֶחָג נִידּוֹנִין עַל הַמַּיִם תְּנָא מֵאֵימָתַי מַזְכִּירִין גְּבוּרוֹת גְּשָׁמִים


וְלִיתְנֵי מֵאֵימָתַי מַזְכִּירִין עַל הַגְּשָׁמִים מַאי גְּבוּרוֹת גְּשָׁמִים אָמַר רַבִּי יוֹחָנָן מִפְּנֵי שֶׁיּוֹרְדִין בִּגְבוּרָה שֶׁנֶּאֱמַר עֹשֶׂה גְדֹלוֹת עַד אֵין חֵקֶר וְנִפְלָאוֹת עַד אֵין מִסְפָּר וּכְתִיב הַנֹּתֵן מָטָר עַל פְּנֵי אָרֶץ וְשֹׁלֵחַ מַיִם עַל פְּנֵי חוּצוֹת


מַאי מַשְׁמַע אָמַר רַבָּה בַּר שֵׁילָא אָתְיָא חֵקֶר חֵקֶר מִבְּרִיָּיתוֹ שֶׁל עוֹלָם


כְּתִיב הָכָא עֹשֶׂה גְדֹלוֹת עַד אֵין חֵקֶר וּכְתִיב הָתָם הֲלוֹא יָדַעְתָּ אִם לֹא שָׁמַעְתָּ אֱלֹהֵי עוֹלָם ה' בּוֹרֵא קְצוֹת הָאָרֶץ לֹא יִיעַף וְלֹא יִיגָע אֵין חֵקֶר לִתְבוּנָתוֹ וּכְתִיב מֵכִין הָרִים בְּכֹחוֹ נֶאְזָר בִּגְבוּרָה


וּמְנָא לַן דְּבִתְפִלָּה דְּתַנְיָא לְאַהֲבָה אֶת ה' אֱלֹהֵיכֶם וּלְעׇבְדוֹ בְּכׇל לְבַבְכֶם אֵיזוֹ הִיא עֲבוֹדָה שֶׁהִיא בַּלֵּב הֱוֵי אוֹמֵר זוֹ תְּפִלָּה וּכְתִיב בָּתְרֵיהּ וְנָתַתִּי מְטַר אַרְצְכֶם בְּעִתּוֹ יוֹרֶה וּמַלְקוֹשׁ


אָמַר רַבִּי יוֹחָנָן שְׁלֹשָׁה מַפְתְּחוֹת בְּיָדוֹ שֶׁל הַקָּדוֹשׁ בָּרוּךְ הוּא שֶׁלֹּא נִמְסְרוּ בְּיַד שָׁלִיחַ וְאֵלּוּ הֵן מַפְתֵּחַ שֶׁל גְּשָׁמִים וּמַפְתֵּחַ שֶׁל חַיָּה וּמַפְתֵּחַ שֶׁל תְּחִיַּית הַמֵּתִים


מַפְתֵּחַ שֶׁל גְּשָׁמִים דִּכְתִיב יִפְתַּח ה' לְךָ אֶת אוֹצָרוֹ הַטּוֹב אֶת הַשָּׁמַיִם לָתֵת מְטַר אַרְצְךָ בְּעִתּוֹ מַפְתֵּחַ שֶׁל חַיָּה מִנַּיִן דִּכְתִיב וַיִּזְכֹּר אֱלֹהִים אֶת רָחֵל וַיִּשְׁמַע




רש"י




	מתני' מאימתי מזכירין גבורות גשמים. שאומר משיב הרוח ומוריד הגשם ובגמרא מפרש טעמא אמאי קרי ליה גבורות גשמים מפני שיורדין בגבורה שנאמר עושה גדולות וגו': סימן קללה בחג הן. כדאמרינן במס' סוכה בפרק הישן (דף כח:) מאימתי מותר לפנות משתסרח המקפה משל לעבד שבא למזוג כוס לרבו ושפך לו קיתון על פניו וא''ל אי אפשי בשמושך כלומר כשהגשמים יורדין לסוכה הכל יוצאין ונראה שאין הקב''ה חפץ שנשתמש לפניו ואמאי מתחילין להזכיר גבורות גשמים בחג ונראה שהוא מתפלל שיבא מטר בחג: לא אמרתי לשאול. שיתפלל על הגשמים בחג כגון ותן טל ומטר: אלא להזכיר. שמתחיל להזכיר בחג גבורות של מקום שמוריד גשמים: בעונתו. כלומר בזמנו: אם כן. ואמאי פוסק בפסח מלהזכיר: גמ' תנא היכא קאי. כלומר מדקתני מאימתי מכלל דפשיטא ליה להאי תנא דחייבים להזכיר והיכא חזינן דמחייב להזכיר: התם קאי. מזכירין גבורות גשמים כו' במסכת ברכות: (וליתני התם. במסכת ברכות סמוך דתני מזכירין ליתני מאימתי): מ''ש דשבקיה עד הכא. כלומר האי דקתני הכא בסדר מועד מאימתי ליתני התם דקתני מזכירין במסכת ברכות היינו סדר זרעים: עד הכא. עד סדר מועד: אלא. לא תימא דהא דקתני מאימתי דהתם קאי דתנא מראש השנה סליק ששניהן בסדר אחד הן להכי לא מצי למימר מאי שנא דשבקיה עד הכא: (בחג. הוי דין על המים ומשום דתני מאימתי הוי דין על המים קתני נמי אימתי זמן הזכרה): ואיידי דתני בחג נידונין. כלומר אגב דתנא בחג נידונין על המים קסבר בנפשיה הואיל ונידונין בחג על המים ש''מ בעינן להזכיר עניינא דמיא לרצויי על המים דליתו לברכה להכי קתני מאימתי מזכירין: כתיב עושה גדולות עד אין חקר. אלמא דכתיב חקר בגשמים וכתיב חקר בברייתו של עולם מה ברייתו של עולם כתיב ביה גבורה אף גשמים הוי כמאן דכתיב ביה גבורה: ואמר רבי יוחנן שלש מפתחות. היינו שלא נמסרו לשליח אחד ביחד: יפתח ה'. ולא שליח:




תוספות




	מתני' מאימתי. מיום טוב האחרון של חג. שמיני דלא יתבון בסוכה ואפילו האידנא אינו אלא מדרבנן משום ספיקא ואע''ג דבקיאינן בקביעא דירחא גזרה שמא יחזור הדבר לקלקולו או משום מנהג אבותינו בידינו כדאי' פ''ק דביצה (דף ד:) ולכן מדכרינן אבל כל שבעה לא שהגשמים בימי סוכה סימן קללה הן כדתנן פרק שני דסוכה (דף כח:) משל לעבד וכו': אם כן. אם אתה אומר מזכירין אע''פ שאין שואלין הואיל ומשמע בעונתו אף בקיץ יזכירו ומה אתה נותן סימן מי''ט הראשון ור' אליעזר אומר בברייתא בגמרא כל הקיץ אם בא להזכיר מזכיר דלעולם בעונתו משמע מיהו עד השתא לא רמי עליה חובה אבל בי''ט ראשון חובה לרצות לפני שאלה שכל הבא לבקש מקדים ומרצה ואסימן קללה לא קפדינן ורבי יהושע קפיד: התם קאי. פירוש בסדר זרעים בברכות פרק אין עומדין (דף לג.) וליתני התם מאי שנא כו' כלומר אמאי תנא הכא במועד מאי דתני התם בסדר זרעים: אלא תנא מראש השנה קא סליק. פירוש ור''ה הויא בסדר nועד ואם תאמר ואכתי ליתני בסדר זרעים וי''ל דהכא עיקר דאמר בחג נידונין על המים ואורחא דמילתא לרצות לפני שאלה לכך שביק עד הכא אבל בסדר זרעים אומרים מזכירין גבורות גשמים אפשר דמשמע לעולם כמו תחיית המתים או הבדלה בחונן הדעת: וליתני מאימתי מזכירין גשמים מאי גבורות גשמים אמר ר' יוחנן שיורדין בגבורה. תימה התם בברכות פ' אין עומדין (שם) קתני כי הכא מזכירין גבורות גשמים ושואלין הגשמים וכו' אמאי לא קא מקשה כמו הכא וליתני מזכירין על הגשמים מאי גבורות ויש לומר שאני הכא דהוי עיקר סדר של גשמים באיזה זמן מתחילין לאומרו ומאימתי פוסקין מלאומרו ומשום הכי פריך הכא טפי מהתם: וכתיב מכין הרים בכחו נאזר בגבורה. וזה גבי בריאת עולם וכי היכי דהאי חקר בבריאת העולם רוצה לומר בגבורות כמו כן הכא גבי גשמים האי חקר נמי רוצה לומר גבורות אכן יש להקשות אמאי נקט גבורות טפי מכח וכמו כן הוה ליה למימר מאימתי מזכירין כח גשמים או ליתני גדולות גשמים וי''ל דמן הדין נקט גבורות משום טעמא דאיכא כח ואיכא גדולה אי נמי משום דהברכה מתחלת בגבורה להכי נקט גבורות: שלשה מפתחות שלא נמסרו לשליח. וא''ת והא אמרינן (סנהדרין דף קיג.) דמפתח הגשמים נמסרין לאליהו וכן מפתח של תחיית המתים וכן לאלישע דכתיב (מלכים א יז) ויאמר אליהו חי ה' וגו' דה''נ אומר בפירקין דלקמן (דף כג.) וי''ל דהא דקאמר שלא נמסרו לשליח אינו ר''ל שלא נמסרו מעולם דהא של תחיית המתים ושל גשמים נמסרו אלא לא נמסרו לשליח להיות לעולם ממונה עליהם: וישמע אליה אלהים ויפתח את רחמה. פירוש שהוא בעצמו עשה וא''ת מהכא משמע דליכא אלא שלשה מפתחות וא''כ יש להקשות והא כתיב (ירמיה נ) פתח ה' את אוצרו ויוצא את כלי זעמו ומשמע נמי שלא נמסרו לשליח וכמו ההיא וישמע אליה אלהים וגו' וא''כ אמאי לא חשיב לה וי''ל דלא חשיב כי אם אותן מפתחות של טובה ולהכי לא קא חשיב מפתח של זעם וא''ת דמשמע מהאי קרא דפתח ה' שלא נמסר מפתח של זעם לשליח והא אמרינן (פסחים דף קיח.) יורקמי שר של ברד הוי וי''ל מכלי זעם אחרינא קאמר שלא נמסרו לשליח אבל משום ברד לא דאותו של ברד נמסרו:




רבינו חננאל

(אידי) [אהדא] דתנן במתניתין מאימתי מזכירין גבורות גשמים מקשי תנא היכא קאי דקתני מאימתי כלומר מי הזכיר שנזכיר גבורות גשמים עד שיאמר מאימתי.



ושנינן תנא מר"ה סליק דתנן ובחג נידונין על המים. ולפיכך תנא הכא מאימתי מזכירין גבורות גשמים. ואמאי תני גבורות כלומר מה גבורה יש בגשמים.



וא"ר יוחנן שיורדין בגבורה שנאמר בענין המטר עושה גדולות עד אין חקר וגמר חקר חקר מברייתו של עולם שנאמר בורא קצות הארץ אין חקר לתבונתו.



וכתיב מכין הרים בכחו נאזר בגבורה. מיכן סמכו לומר גבורות גשמים ופריש במתני' בתפלה ואמרי' ומנא לן שלא תהא הזכרה זו אלא בתפלה. ופשטנא מדכתיב [ולעבדו] בכל לבבכם וגו' ונתתי מטר ארצכם בעתו יורה ומלקוש וגו'.



ודייקינן איזו היא [עבודה] בלב שבשבילה המטר יורד הוי אומר זו תפלה.



וא"ר יוחנן שלשה מפתחות לא נמסרו לשליח אלא הם בידו של הקב"ה. מפתח גשמים שנאמר יפתח ה' לך את אוצרו הטוב את השמים וגו'.





רבינו גרשום

מאימתי מזכירין גבורת גשמים. שאומ' מוריד הגשם:



מאחר שהגשמים סימן קללה הוא בחג כדאמרן בסוכה משל לעבד שמשמש לרבו והפך לו רבו קיתון על פניו כלומר שאינו חפץ בו אף כך כשיורדין גשמים בחג יוצאין הכל מן הסוכה ונראה שאין חפץ הקב"ה שישבו בסוכה ואמאי מתחיל להזכיר גבורות גשמים ונראה שהוא מתפלל שירדו גשמים בחג:



לא אמרתי לישאל שיתפלל על הגשמים בחג אלא להזכיר. שמתחיל להזכיר בחג*)נראה דצ"ל גבורות של מקום שמוריד גשמים וכו'. גבורות של גשמים מקום שמוריד גשמים בעונתם לאחר החג כשצריכין:



אם כן לעולם יהא מזכיר אפי' בימות החמה שמוריד גשמים בעונתן:



גמ' התם קאי מזכירין כו' במס' ברכות:



וליתני התם במס' [ברכות] סמוך לדתני מזכירין כו' ליתני מאימתי מ"ש דשבקיה עד הכא כלומר מי קתני הכא בסדר מועד מאימתי אמאי דתני מזכירין במס' ברכות דהיינו בסדר זרעים. תנא מר"ה סליק ששניהם בסדר אחד הן להכי לא מצי למימר מ"ש דשבקיה עד הכא. כתיב עושה גדולות עד אין חקר אלמא דכתיב חקר בגשמים וכתיב חקר בברייתו של עולם מה בברייתו של עולם כתיב ביה גבורה אף בגשמים הוי כמו דכתיב גבורה:



שלא נמסרו שלשתן ביחד ביד שליח. יפתח ה' ולא שליח כי אני ה' ולא שליח פותח את ידך ולא שליח. גשמים נמי היינו פרנסה וכבר חשיבנא ליה:





ריטב"א

פרק ראשון מאימתי
מאימתי מזכירין גבור׳‎ גשמים מפ׳‎ בש״ס דלהכי קרי ליה גבור׳‎ גשמי׳‎ לפי שיורדין בגבור׳‎ שמפתח של גשמי׳‎ לא נמסרי׳‎ בידי שליח אלא כדי לרדות בהם את הבריו׳‎ שחיי בני אדם בעה״ז תלויי׳‎ בהם וקבעוהו חכמי׳‎ בתחיית המתי׳‎ לפי ששקולה כתחיית המתי׳‎ שהוא ענין דומה לו שהזרעי׳‎ נקברי׳‎ תחת הקרקע צומחי׳‎ ע״י הגשמי׳‎ ויוצאי׳‎ בכמה והוא ג״כ לראייה טל תחיית המתי׳‎ כדאמר בכתובות ק״ו מחטה לענין שאמר הכתוב ויציצו מעיר כעשב הארץ וגם שבני אדם כשהגשמי׳‎ נעצרי׳‎ ומזונותיה׳‎ נמנעי׳‎ הם נחשבי׳‎ למתי׳‎ והקב״ה מחיה אותם על ידי הגשמי'. ועוד שכל ענין החסדי׳‎ שבברכה זו מבטל מערכת הכוכבים ולפי׳‎ נקראת ברכת גבורות וכן ענין ירידת גשמי׳‎ ולפי׳‎ קבעוה בברכת תחיית המתי׳‎ וכן תמצא באותה ברכה שמזכיר ג׳‎ פעמי׳‎ מחיה המתי׳‎ והאחרון שבברכה הוא בלבד על תחיית המתי׳‎ ממש באמרו ונאמן אתה להחיות מתים וע״ד הנגלה הראשון הסמוך לגבורת הגשמי׳‎ הוא על ענין שאמרנו שמחיה בני אדם ע״י הגשמי׳‎ שמכין בהם מזונותיהן והשני הסמוך לסומך נופלים הוא על בני אדם שקרב קצם למות והקב״ה מאריך ימיה׳‎ וישלח דברו וירפאם. וה״ג שאומר מלך ממית ומחיה הוא על המתים שמתו ממש שהוא מחיה בעה״ז ע״י נביאיו כמתי׳‎ שהחיה אליהו ואלישע ועל אותם שמחיה בעול׳‎ הנשמות אח״כ אומר על העתיד לבא ונאמן אתה להחיות מתים ועל זה שנינו בברכות מזכירין גבורת גשמי׳‎ בתחיית המתים:



ובש״ס בעי תנא היכא קאי דקתני מאימתי מזכירין ופירושו הנכון דכל כי האי גוונא שאין חיובו מפורש בכתו׳‎ מעיקרא אית ליה לתנא למתני חיובא והדר תני ומנא דתיובא והיינו דבעי׳‎ בברכות גבי ק״ש תנא היכא קאי דקתני מאימתי דמעיקרא ה״ל לפרושי חיוב ק״ש דאע״ג דכתיב בשכבך ובקומך ההוא בדברי תורה הוא במשמ׳‎ שישנן תמיד ומהדרי׳‎ דאקר׳‎ קאי שזה מקובל היה וידוע ביניה׳‎ דכי כתיב בשכבך ובקומך על חיוב ק״ש הכי נמי אתמהי׳‎ היכא קאי דקתני מאימתי דהא מדרבנן הוא וצריך למתני חיוב הזכרה מעיקרא מה שאין כן בסוכה ולולב ושופר שחיוב׳‎ מפורש בכתו׳‎ ולא הוצרך התנא לשנות אלא הלכותיהן ואמרי׳‎ דהת׳‎ קאי דתנן מזכירי׳‎ גבורת גשמי׳‎ בתחיית המתי׳‎ והא דתנייה התם משום דמיירי התם בעניני סדור הברכות והתפלות וגם שברכות היא תחל׳‎ סדר זרעי׳‎ שענינ׳‎ תלוי כברכה וגשמי׳‎ ואקשי׳‎ ולתניי׳‎ התם מאי שנא דתנייה והדרי׳‎ אלא תנא מר״ה סליק דתנן ובחג נידונין על המים ואיידי דתנן ובחג נידונין על המים תנא נמי מאימתי והא ודאי לפום פשטה לא אתיא שפיר האי תירוצא למאי דבעי׳‎ היכא תני חיובא דהזכר׳‎ גשמי׳‎ אבל ודאי דהשתא נמי סביר׳‎ לן דעיקר חיובא התם בברכות תניא ליה מטעמא דאמרן אלא דקשיא לן דכיון דההיא בסדר זרעי׳‎ והא בסדר מועד לא הוה נטיר ליה עד הכא דלתני השתא מאימתי אי לאו דהכא בסדר מועד הדר תני רמיזא ובחג נידונין על המים ומניה סליק דרגיל בפומא דרבנן כדקתני הכא מאימתי ואע״ג דבתרי מסכתות קיימ׳‎ לן אין סדר קים לן שרגילין היו המסכתו׳‎ לשנות זו אחר זו ולא בערבוביא ופרשי׳‎ בדוכתי אחריני והיינו דנקיטינן בהאי פירוק׳‎ בתרא מר״ה סליק ואלו בפירוקא קמא אמר התם קאי ודוק:





המאירי

הקדמה



אמר מנחם בן שלמה לבית מאיר י"א זאת המסכתא ר"ל מסכת תענית היא מסדר מועד והורגלנו בלמודה אחר מסכת ברכות לסבה אשר הזכרנו בפתיחת זה החבור והיא כוללת ד' פרקים וסדרם לפי שטתנו א' מאימתי מזכירין ב' סדר תעניות כיצד ג' סדר תעניות האלו ד' בשלשה פרקים וענין המסכתא בכללה אמנם יסוד הכונה בה לבאר עניני התשובה והתפלה בזמן הצרות ומה שצריך להתעורר עליו ברבוי תפלות וצעקות ותעניות ועל זה הצד יתבארו לנו ממנה ג' ענינים הראשון לבאר תכונת התפלה על הגשמים בפרט מיום בא עתן ר"ל זמן החורף עד בא ימי חליפתם ר"ל הקיץ ותכונת ההנהגה בעצירתם ויבא על זה הפרק הראשון והפרק השני ממנה והשני לבאר תכונת התפלה על שאר הצרות ועל איזו מהם מתענים התכונת ההנהגה בהן ויבא על זה הפרק השלישי ממנה השלישי לבאר תכונת ההנהגה בימים אשר נגזר עלינו בהם תענית על הצרות הקדומות ר"ל ד' הצומות ויבא על זה הפרק הרביעי ממנה ואמנם יתערבב הסדור לפעמים בהכנס חלק אחד בגבול חבירו ובהתערב ביניהם דברים אחרים מענין משמר ומעמד ושאר דברים על ידי גלגול כי אם לשטת התלמוד הוא כמו שהקדמנו וזה הפרק אמנם יתחיל בבאור החלק הראשון ורבו יסוב על שני ענינים הראשון לבאר זמן ענין הזכרת הגשמים בתחיית המתים ר"ל מוריד הגשם וענין שאלתם בברכת השנים ר"ל ותן טל ומטר מתי יתחילו מתי יסור והשני לבאר בו בזמן שיתאחר הגשם לבא מתי יתחילו להתענות עליהם וכמה תעניות יגזרו עליהם ועד מתי ימשך זמן תעניתם אם לא נענו ואיך יתנהגו בימים האלו זהו שרש הפרק דרך כלל אלא שיתגלגלו בו דברים שלא מן הכונה כענין סוגיית התלמוד על הדרך שקדם וכמו שיתבאר:



והמשנה הראשונה ממנו תבאר לנו בפרט זמן הזכרת גשמים מאימתי הוא מתחיל ואמר על זה מאימתי מזכירין גבורות גשמים ר"ל מוריד הגשם ולא שאל היכן מזכירין אותן מפני שסמך על מה שכבר התבאר במסכת ברכות ל"ג א' שבתחיית המתים מזכירין אותה מתוך שהיא שקולה כתחיית המתים ר"ל שכל חיי העולם הזה תלויים בה וכן בתלמוד המערב סמכוה על המקרא דכתיב יחיינו מיומים וסמיך ליה ויבא כגשם לנו ומה שקראם גבורות גשמים פי' בגמ' מפני שיורדים בגבורה ורומז על בואן הרבה פעמים שלא בזמן ירידתם מדרך הטבע להשגחת האל על בניו לרוב תפלתם כדכתיב ויצו עליו במפגיע ובדרש אמרו אדם כובר חטים בכברה לשיעור מועט מתערבים זה בזה וגשמים יורדים טפה טפה מהלך כמה שנים ואין מתערבים זה בזה שאלמלא כן היו מטשטשות את הארץ ר' אליעזר אומר מי"ט הראשון של חג והוא שר' אליעזר סובר מאחר שנסוך המים בחג ונטילת לולב לרצות על המים שאנו נדונים בה בחג הם באים ר"ל שאנו מתחילים לשבחו ית' דרך רצוי ופיוס קודם שנשאל כדי שתהא שאלה שלנו באה אחר רצוי וכמו שאמרו הזכרה רצוי שאלה הוא ראוי לנו לשבח באותו דבר שאנו עתידים לשאול ולהזכיר אותו בתפלת החג אע"פ שאין אנו שואלים בחג ר' יהושע אומר מי"ט האחרון שמאחר שאין אנו רוצים בהם בחג אין ראוי להזכירם והוא אמרו מאחר שהגשמים בחג סימן קללה שהרי אנו חייבים לאכול בסכה והגשם מונענו בכך ואע"פ שמלילה ראשונה ואילך רשות מ"מ אין דרך בני אדם להעביר שעתם במיני תרגימא וכן שחיוב שינה מיהא כל ז' ואי אפשר לז' בלא שינה ואף ידעת קצת גאונים שפירשו שלא נאמר עליהם סימן קללה אלא לילה ראשונה מ"מ אינן סימן ברכה ומתוך כך הם גורסים בדברי ר' יהושע הואיל והגשמים בחג אינן סימן ברכה מ"מ אף לדבריהם אפשר לפרשה לר' אליעזר עצמו שאמר סוכה כ"ז א' י"ד סעודות אדם חייב לאכל בסכה כלומר הואיל ולדידך מיהא סימן קללה הם למה הוא מזכיר או שמא מטעם שינה כמו שכתבנו שעל כל פנים לענין שינה זמן קללה הם והלכך למה הוא מזכיר עד י"ט האחרון שאין בו סכה ומ"מ בכניסת יום האחרון שנפקע חיוב סכה הוא מזכיר והשיבו ר' אליעזר אף אני איני אומר שישאל אלא שיזכיר דרך רצוי לשאלה כענין הלולב ונסוך המים והזכרה זו אינה אלא כעין מי שאומר שהוא מוריד הגשם בעונתו והשיבו ר' יהושע א"כ יזכיר אף בימות החמה ומ"מ לדעת ר' אליעזר כך הוא שכל השנה הוא רשאי לומר כך אלא שמיום הראשון של חג הוא מחייב בהזכרתה מטעם רצוי שאלה כלולב וכנסוך ולר' יהושע הזכרה להדיא בדבר שאין בו סימן ברכה באותה שעה אין ראוי להזכיר ואין הלכה כאחד מהם ופסקו הענין בגמ' שמתחילים בהזכרת גשמים במוסף של יו"ט האחרון ר"ל שמיני עצרת ובפסח מתחילים להזכיר טל בי"ט הראשון כמו שהוזכר זמן זה במשנה שניה ומה שאין אנו דוחין בפסח עד יום האחרון כדרך שאנו עושים בגשמים פי' בתלמוד המערב כדי שיצאו כל המועדות בטל ושאלו שם ויזכיר מבערב ותירץ לאו כל עמא תמן כלומר שטרודים הם במלאכה ובצרכי י"ט ונמצאו זה מזכיר וזה אינו מזכיר ושאלו עוד שם ויזכיר בשחרית והשיבו אף הוא סבר שהזכירה מבערב כלומר ולשנה אחרת יזכיר מבערב השתא מן גודא חמי לון דלא מדכרי' בקמיתא ומדכרין בבתריתא אף הוא יודע שלא הזכירו מבערב ואף ביום אחרון של חג לגשמים פי' דוקא בתפלת מוסף שאף זו מבערב העם טרודים במלאכת האבד ובצרכי י"ט וי"מ טעם אחר לתפלת מוסף מפני שנתישבה דעתו של אדם יותר מבתפלת שחרית וכונה שלה גדולה משל שחרית וכמו שאמרו בדרש שמעה י"י צדק זו ק"ש הקשיבה רנתי זו תפלת יוצר האזינה תפלתי בלא שפתי מרמה זו תפלת מוסף ובזמן שעושים שני ימים מתחיל להזכיר בח' ספק ז' וכיון שהתחיל שוב אינו פוסק וזמן הזכרה זו אין בו חלוק בין יחיד לצבור והוא שאמרו בתלמוד המערב אסור ליחיד להזכיר עד שיזכיר שליח צבור כלומר עד שיגיע זמנה לש"צ גם כן וי"מ בה עד שיכריז עליו ש"צ כדרך שנוהגים בה היום:



זהו ביאור המשנה ופסק שלה ודינים הבאים עליה בגמרא אלו הן:



זמן הזכרה זו כבר בארנו במשנה בברכת תחיית המתים ושאלה ר"ל ותן טל ומטר היא בברכת השנים והבדלה בחונן הדעת וכבר כתבנוה בחמישי של ברכות:





מהרש"א - חידושי הלכות

בפרש"י בד"ה מאימתי כו' קרי ליה גבורות גשמים מפני שיורדין בגבורה שנאמר כו' עכ"ל ובד"ה לא אמרתי כו' שמוריד גשמים הס"ד וד"ה וליתני התם כו' עד ד"ה מאי שנא דשבקיה כו' נמחק ומד"ה בחג הוי דין כו' עד ד"ה ואיידי דתנא כו' נמחק כצ"ל:


תוס' בד"ה א"כ אם אתה כו' ור"א אומר בברייתא כו' ובד"ה וליתני מאימתי כו' שיורדין בגבורה תימה כו' כמו הכא וליתני מזכירין גשמים מאי כו' ובד"ה ג' מפתחות שלא נמסרו כו' כצ"ל:





מהרש"א - חידושי אגדות

שנאמר  עושה גדולות ואין חקר נפלאות וגו'. כצ"ל והיינו האי קרא דכתיב באיוב סימן ה' גבי האי קרא דמייתי הנותן מטר וגו' אבל קרא דבספרים שלפנינו עושה גדולות עד אין חקר ונפלאות וגו' כתיב שם סימן ט' ולא כתיב לגביה מטר ונראה לפרש לגבי מטר על פי מ"ש פ"ק דבבא בתרא מי פלג לשטף תעלה הרבה טיפין בראתי בעבים כו' שאלמלא ב' בדפוס אחד מטשטשות הארץ כו' ודרך לחזיז קולות הרבה קולות בראתי בעבים כו' שאם היו ב' יוצאין בשביל אחד מחריבין עולם כו' כמפורש שם ועל דרך זה כוון ה"נ בהאי קרא לגבי מטר עושה גדולות גו' בטיפי המטר נפלאות עד אין מספר בקולות שנתהוו במטר וק"ל: 


כתיב  הכא עושה גדולות ואין חקר וכתיב התם הלא ידעת וגו' ואין חקר לתבונתו כו'. באה הג"ש מאין חקר לאין חקר ע"פ מ"ש הגם שיש לאדם להשיג ולחקור במציאות העולם ובבריאתו מתוך הטבעיים מ"מ מה שלא ישיג יתלה בקוצר השגתו בזה וכי הוא עמוק ומי ימצאנו וכמ"ש פ' אין דורשין במכוסה ממך בל תחקור במה שהרשית התבונן וז"ש הלא ידעת אם לא שמעת וגו' בורא וגו' ר"ל גם בלאו שמיעה מתוך התורה בראשית ברא וגו' הלא אפשר שידעת מתוך החקירה בזה ומסיים אע"פ שהרשית להתבונן בזה מ"מ אין חקר לתבונתו ומה שלא תשיג תתלה בקוצר השגתך ועומק המושג ממך: 


כתיב  מכין הרים בכחו נאזר בגבורה כו'. כתבו התוס' אמאי נקט גבורות טפי מכח וכמו כן הל"ל מזכירין כח גשמים כו' וי"ל משום דהברכה מתחלת בגבורה להכי נקט גבורה עכ"ל ואני מוסיף בזה ע"פ מ"ש דהג"ש בא מאין חקר שברכת תחית המתים מיוסד בזה דאין חקר לגבורתו דגבורות האדם שהוא ממית החיים ואתה גבור בהפך זה שאתה מחיה מתים וכן הם הגשמים שבאים בגבורות ומביאים רחמים לעולם כדלקמן בפרקין ועד"ז אמרינן לקמן גדול יום הגשמים כתחית המתים: 


ומנלן  דבתפלה כו' וכתיב בתריה ונתתי מטר וגו'. וא"ת ומאי קבעי ליה ומנלן דבתפלה הא מפורש בתפלת שלמה בהעצר השמים ולא יהיה מטר וגו' והתפללו וגו' וי"ל דקרא לא איירי אלא בהעצר כבר השמים בעי תפלה ע"ז בעת צרה אבל הכא בעי בלאו עת צרה אלא בתפלה קבועה שבכל יום מנלן ומייתי לה מלעבדו בכל לבבכם וגו' איזה עבודה כו' דאיירי בעבודה ותפלה קבועה שבכל יום וק"ל: 


שלא  נמסרו לשליח כו'. כתבו התוספות וא"ת הא אמרינן דמפתח של גשמים נמסר לאליהו כו' ויש לומר כו' ע"ש ונראה דרש"י הרגיש בזה שפי' שלא נמסרו לשליח אחד ביחד עכ"ל וכיוצא בזה כתב בע"י ע"פ ב"ר כשבקש הקב"ה לתת מטר בימי אליהו המית בנה של צרפית וכשבקש אליהו מהקב"ה שיחייהו א"ל ג' מפתחות שיש בידי אין נאה שיהיו שנים ביד התלמיד וא' ביד הרב וכתב בע"י ולישנא דגמרא לא משמע כן אלא שאף אחד לא נמסר ביד שליח ונראה דלק"מ שלא נמסר המפתח של גשמים לאליהו כו' אלא שאליהו עצר את המטר וכן מפתח של ת"ה לא נמסר לאליהו ולאלישע אלא שבתפלה החיה הקב"ה את המת עכ"ל. ונעלם ממנו ההיא אגדה דפרק חלק דאיתא בהדיא שנמסר לאליהו אקלידא דמטרא וכיון דחזא הקב"ה דאיכא צערא בעלמא כו' חלה בן האשה בעא אליהו רחמי למיתן לו אקלידא דת"ה כו' ע"ש: וכתבו עוד התוס' והא כתיב פתח ה' את אוצרו ויוצא את כלי זעמו כו' אמאי לא חשיב ליה הכא וי"ל דלא חשיב אלא מפתחות של טובה וכו' ואם תאמר הא אמרינן יורקמי שר של ברד כו' ע"ש ולא ידענא מאי קשיא להו משר של ברד דההוא לאו כלי זעמו הוא דהא לטובה בא כמפורש בפרק ע"פ אמר יורקמי שר הברד כו' ארד ואצנן הכבשן ואציל לצדיקים כו' ובעיקר קושייתם עיין בע"י בשם הראב"ד תירוץ לזה: 


של  חיה דכתיב ויזכור וגו' יש לדקדק אמאי לא מייתי קרא דלעיל מיניה גבי לאה דכתיב וירא ה' כי שנואה לאה ויפתח את רחמה וי"ל דניחא ליה לאתויי קרא דרחל שנסמך מלת ויפתח לשם וישמע אליה אלהים ויפתח וגו' וכן בשל גשמים יפתח ה' לך וגו' ובתחית המתים כי אני ה' בפתחי את וגו' אבל האי קרא דלאה לא נסמכה הפתיחה לשם איכא לפרושי דכינוי ויפתח לא קאי אשם אלא אמי שבידו לפתוח שנתן הקב"ה המפתח בידו ומיהו בפותח את ידך אע"ג דלא נסמך לשם דרשו בו כן לפי שפותח ומשביע הם בלשון נסתר ושינה לכתוב ידך בלשון נוכח ולא כתיב ידו בלשון נסתר לדרוש מיניה ידך ולא ע"י שליח ובזה יתיישב למה לא הביא קרא דלעיל מיניה תפתח ידך ישבעון וגו' דכיון דאינו נסמך לשם וגם כוליה בלשון נוכח יש לפרשו אשליח שנותן בידו המפתח ודו"ק:





רש"ש

במשנה רא"א מיו"ט הראשון ש"ח. וכ' התוי"ט דהיינו בתפלת יוצר כו' ונ"ל דלא איכפת לן להפסיק כו' כיון דצורך תפלה היא. כבר הקדימו בזה הרשב"א בתשובה הביאו הד"מ בסי' קי"א אות ב' וע"ש וכן הביאו הב"י בסי' רל"ו בקיצור. ואע"ג דהרא"ש בסי' ב' הביא מהירושלמי דאינו יכול להפסיק בהכרזה זהו אליבא דר' יהודה אבל ר"א פליג עליה בהא. תדע דבגמרא מספקא לר"א אי מניסוך גמר לה ומזכירין מאורתא אע"ג דלר"י ל"ל להא מטעם הירושלמי שהביא הרא"ש שם:



שם רי"א העובר כו' האחרון מזכיר. התוי"ט דקדק מדוע בר"ה קרי ליה השני והכא ק"ל האחרון. ול"נ דלהכי קאמר הכא האחרון כדי לזוגו למלת האחרון שקדם לו וכי"ב כ' התוי"ט בעצמו בר"ה שם במשנה הקודמת ע"ש. [וגדולה מזו כתב בשבועות פ"ז מ"ח ד"ה נתגלגלה] . וכה"ג משני ר"א בסנהדרין (י ב) ואיידי דבעי למיתני עיבור שנה תנא נמי עיבור חדש:



תד"ה אלא. אבל בסדר זרעים אומר כו'. כצ"ל:



תד"ה וישמע. וכמו ההיא וישמע אליה אלהים. לכאורה יותר ה"ל למינקט כמו יפתח ה' כו' דדמי' ליה טפי ועליו ג"כ ה"ל לציין:



בא"ד וא"ת כו' יורקמי שר של ברד הוי. ק"ק מדוע לא מקשי נמי מגבריאל שר של אש דשם. ואין לומר משום דלפעמים הוי לטובה כמו אש דאליהו בהר הכרמל א"כ גם בברד נוכל לומר כן עיין רש"א בח"א:



בסה"ד. צ"ל נמסר:





הגהות יעב"ץ

גמ' מזכירין "על" הגשמים. נ"ב מהתוס׳ נראה שלא היו גורסין על דלכאורה אין לו הבנה ויתור בלשון. אמנם נ״ל דאין למחקו ומלשון התוס׳ אין ראיה שרגילים לקצר בלשון. ושפיר יש לקיימו דהא אמרינן הזכרה ריצוי שאלה היא והו"ל כאילו אמר מרצין על הגשמים שהוא לשון הגון וזה יותר נראה דאין טעם להזכיר גשמים אלא ירידתן ושהקב׳׳ה מורידן ומגשימן. ובתוס׳ עצמו נמי גריס תוך כדי דבור ולתני מזכירין על כו':





בן יהוידע

אֵי זוֹ הִיא עֲבוֹדָה שֶׁבַּלֵּב (דברים יא, יג)? הֱוֵי אוֹמֵר: זוֹ תְּפִלָּה. נראה לי בס"ד דאמרו רבותינו ז"ל (ברכות כו:) התפלה תקנו אותה כנגד התמיד, ולכן נרמזו אותיות תמיד בתוך אותיות 'לב' כי למ"ד בי"ת במילואם המילוי הוא אותיות 'תמיד' כי נרמז התמיד שהוא התפלה בתוך אותיות לב. גם תמצא בין אות ב' של
לב לאות למ"ד יש ט' אותיות [גדהוזחטיכ = 72] שהם מספר 'חכמה' [72] לרמוז שצריך לאדם חכמה שיתחכם להבין שיחתו בתפלה.
גם נראה לי בס"ד המזבח נקרא 'לב' מפני שהוא ל"ב אמה על ל"ב אמה, ומספר אותיות מזבח נ"ז כמנין הברכות שבשלש תפילות שמונה עשרה [19×3=57], דהתפלות הם כנגד תמידין הקרבין על גבי המזבח.



וּמַאי אִירְיָא דְּתָנִי 'גְּבוּרוֹת גְּשָׁמִים', לִיתְנִי: 'מַזְכִּירִין עַל הַגְּשָׁמִים'? אָמַר רַבִּי יוֹחָנָן: מִפְּנֵי שֶׁיּוֹרְדִין בִּגְבוּרָה. נראה לי בס"ד אמרו רבותינו ז"ל (מועד קטן כח.) 'בני חיי מזוני במזלא תלייא' ופירשו גורי האר"י ז"ל חיי מחכמה, מזוני מבינה, בני מדעת, וידוע שפע החכמה יורד לחסד העומד תחת החכמה בקו ימין ושפע הבינה יורד בגבורה ושפע הדעת בתפארת ואמר לקמן רבי יוחנן 'גְּשָׁמִים הַיְנוּ פַּרְנָסָה' וכיון דשפע הפרנסה יורד מן הבינה לגבורה לזה אמר על הגשמים שיורדין בגבורה.
ועוד נראה לי בס"ד חלק תיבת בִּגְבוּרָה לשנים וקרי בה ג"ב ור"ה כלומר אחור אותיות 'ורה' שהם אותיות 'דקה' והוא מטר הדק שהוא העיקר המרוה את הקרקע, וכמו שאמרו לקמן (תענית ד.) 'עוּרְפִילָא אֲפִלּוּ לְפַרְצִידָא דְּתוּתֵי קָלָא מְהַנְּיָא לֵיהּ' ופירש עוּרְפִילָא גשמים דקים, ואותיות 'ורה' הם 'רוה' לרמוז כי טפה הדקה היא מרוה את הארץ והזרעים שבתוכה, וזהו שאמרו שֶׁיּוֹרְדִין בִּגְבוּרָה 'בגב ורה' כלומר שיורדין טיפות דקים הנרמזים בגב של אותיות 'ורה'.
גם נראה לי בס"ד אומרו שֶׁיּוֹרְדִין בִּגְבוּרָה רוצה לומר שעושים מלחמה בגבורה עם הקליפות, כי בגשמים יִתְפָּרְדוּ פֹּעֲלֵי אָוֶן מן ניצוצי קדושה שבדומם שיתבררו ויעלו ממנו.



שְׁלֹשָׁה מַפְתֵּחוֹת בְּיָדוֹ שֶׁל הַקָּדוֹשׁ בָּרוּךְ הוּא, שֶׁלֹּא נִמְסְרוּ בְּיַד שָׁלִיחַ וְאֵלּוּ הֵן: שֶׁל חַיָּה, וְשֶׁל גְּשָׁמִים, וְשֶׁל תְּחִיַּת הַמֵּתִים. נראה לי בס"ד ענין המפתח וענין השליח הוא, כי כשברא הקב"ה את העולם ברא כח הטבע והוא שליח של הקב"ה לעשות הפעולות בעולם בכל דבר ודבר וכמו שכתב בעל קערת כסף 'בְּרָאוֹ אַךְ בְּיַד טֶבַע מְסָרוֹ' ולכן דרשו הראשונים 'אֱלֹקִים' גימטריא 'הַטֶּבַע' [86] דהטבע הוא שליח של הקב"ה לעשות הפעולות בעולם.
אך לזה כח הטבע שהוא השליח צריך לו כח אחר לעורר אותו כדי לעשות פעולתו וזה הכח שהוא המעורר את הטבע נקרא 'מְפַתֵּחַ' ובכל כח הטבעי שבעולם קשר הקב"ה עמו כח המעורר הזה הנקרא 'מְפַתֵּחַ' ורק בשלשה אלה שהם חיה וגשמים ותחיה לא קשר עם כח הטבע את הכח המעורר שנקרא 'מְפַתֵּחַ' אלא נשארה התעוררות הטבע בשלשה אלה בידו יתברך שהוא יתברך גוזר ואומר, והטבע עושה הפעולה שלו בכל דבר משלשה אלו.
ועל פי זה נראה לפרש בס"ד רמז הכתוב (דברי הימים א' כט, יא) 'לְךָ הֳ' הַגְּדֻלָּה וְהַגְּבוּרָה וְהַתִּפְאֶרֶת' פירוש הַגְּדֻלָּה זה מפתח התחיה שהוא בְּטַל שהוא חסד הנקרא גדולה, וְהַגְּבוּרָה זה מפתח גשמים שיורדין בגבורה, וְהַתִּפְאֶרֶת זה מפתח של חיה לשון פארות.



שֶׁל חַיָּה, דִּכְתִיב: (בראשית ל, כב) "וַיִּשְׁמַע אֵלֶיהָ אֱלֹהִים, וַיִּפְתַּח אֶת רַחְמָהּ". קשא רבי יוחנן נקיט חיה דאיירי 'בלידה' והפסוק של וַיִּפְתַּח אֶת רַחְמָהּ איירי 'בהריון' ואיך יליף הא מהא? ועוד יש להקשות קושיית מהרש"א ז"ל שהקשה אמאי לא יליף מפסוק (בראשית כט, לא) 'וַיַּרְא יְהוָה כִּי שְׂנוּאָה לֵאָה וַיִּפְתַּח אֶת רַחְמָהּ'?
ונראה לי בס"ד דמניעת ההריון הוא בשתים האחת מחמת חולי וחולשה, והשנית עקרות בידי שמים כאשר נבאר, והענין הוא כי באוצר רחם האשה יש אשכול ביעים וזרע הזכר יורה כחץ ומגיע עד אשכול הביעים הזה, ואם זרע הזכר הוא ירה ונפל לצד ימינה של אשה בפנים אז הוא מרוה את ביצה הימנית שקולטתו ומתעברת בו ועל ידי כך נולד זכר, ואם נופל וירה יירה הזרע לצד שמאלה של האשה דבזה מרוה ביצה השמאלית שקולטתו ומתעבה בו אז נולד נקבה, באופן כי ההריון היו יהיה מכח קליטת הביעים שבאשכול אשר באוצר רחם האשה שקולטין הזרע ומתעבין בו שטיפת הזרע נקשרת בתוך הביעה ונדבקת בדפנותיה על ידי ליחה דקה, ומקליפת אותה הביעה נעשית השליה שהוא העור שהולד מונח בתוכו, וכנזכר כל זה בספר הברית (מאת פנחס אליהו הורוביץ מוילנא) במאמר י"ז פרק ב' יעוין שם.
והנה נודע כי מניעת ההריון שתהיה מסיבת חולי וחולשה הוא כך דלפעמים אין זרע הבעל יורה כחץ ולכן אינו מגיע עד אשכול הביעין ולכך לא יעשה פועל של הריון כלל וזהו מצד חולשת זרע הבעל, ולפעמים יהיה מחמת חולי וחולשת הביעין של האשה דאף על פי שזרע הבעל יורה כחץ ומגיע עד אשכול הביעין אין הביעה קולטתו ואינו נקשר ואינו נדבק בה מחמת חולשתה ועל כן הזרע נפסד ונופל שם ולכך אין לה הריון כי במה יהיה הולד אם לא תהיה הביעה קולטת הזרע להיות נקשר בתוכה ונדבק בדפנותיה כאמור לעיל, וזו היא מניעת ההריון שתהיה מסיבת חולי וחולשה הן מצד הבעל הן מצד האשה.
ברם יש מניעת הריון מצד עקרות שיש בגוף האשה מעת יצירתה בבטן אמה, והוא כי אשכול הביעים המונח באוצר רחם האשה יש עליו כח הסגר שהוא כמו קליפה ומסך מבדיל ומעכב כנגד האשכול של הביעים באופן שאפילו זרע הבעל יורה כחץ אינו נוגע באותם הביעין שבאוצר הרחם כלל.
ובזה תבין מה שאמר הכתוב (שמואל א' א, ה) 'וַהֳ' סָגַר רַחְמָהּ' ולפי פשוטו יפלא והלא הפתח פתוח והזרע הולך שם דאינה אטומה חס ושלום, דאם אטומה, איך ישמש בעלה עמה? והלא יהיה הזרע לבטלה! ומאחר דהיה משמש בעלה עמה מוכרח שהיה פתח פתוח, ואם כן מה זה ההסגר דקאמר 'וַהֳ' סָגַר רַחְמָהּ'? אך הוא הדבר אשר כתבנו, שיש כמו מסך מבדיל ומעכב כנגד הביעין שלא יהיה נוגע הזרע בהם אף על פי שהוא נכנס לפנים ועשה ה' לה כן מעת יצירתה כדי שאחר כך יוסר ההסגר הזה בנס ותתעבר בשמואל על ידי תפלה, ובאופן זה היו אמותינו עקרות שהיה להם כח הסגר זה מעת יצירתם בבטן אמותם.
וכתב הרב אוהל יעקב ז"ל בפרשת ויצא בפסוק (בראשית כט, לא) 'וַיַּרְא הֳ' כִּי שְׂנוּאָה לֵאָה וַיִּפְתַּח אֶת רַחְמָהּ וְרָחֵל עֲקָרָה' אין נופל לשון פתיחה אלא במקום שיש הסגר, והענין הוא כי שרה רבקה ולאה היה להם הסגר של עקרות מבטן אמם כדי שיתפללו האבות עליהם ויולידו בנס שהקב"ה מתאוה לתפילתם אך רחל לא היה לה מעת יצירתה הסגר של עקרות כי די בלאה שבעבורה יתפלל יעקב אבינו ע"ה, אמנם אחר שנשא יעקב אבינו ע"ה את שתיהם ועשה את רחל עיקר ולאה טפילה לה בדין הוא שישתנה הדבר הזה שצריך להיות העקרות אצל רחל ולא אצל לאה, לכך אחר הנשואין פתח הקב"ה רחמה של לאה שהסיר אותו הסגר שהיה לה מעת יצירתה ועשה עקרות אצל רחל, והרב ז"ל הטעים שם דברים אלו על פי משל ונמשל יעוין שם.
ולפי זה העקרות שהיתה ברחל לא היתה מצד הסגר שהיה לה מעת יצירתה כי היא נוצרה בטוב ורק זה נתחדש לה אחר נשואין שעשאה יעקב אבינו ע"ה עקרת הבית, וכמו טעם הרב אוהל יעקב ז"ל הנזכר אך צריך לומר העקרות שלה היתה מסיבה הנזכר לעיל שנעשה לה חולשת הביעין שלא יהיו קולטין הזרע ובזה לא שייך לשון פתיחה דאין כאן הסגר אלא הוא ענין רפואה, ולכן השתא מה שאמר ברחל (בראשית ל, כב) 'וַיִּשְׁמַע אֵלֶיהָ אֱלֹקִים וַיִּפְתַּח אֶת רַחְמָהּ' אין פתיחה זו של 'הריון' אלא מוכרח לפרש פתיחה זו על 'הלידה' כי מעת ששמע אליה אלקים בענין ההריון שגזר שתקבל הריון גזר באיזה יום ובאיזה שעה יהיה פתיחת רחמה בלידה שתוליד את העובר אשר תתעבר בו, כי לחיבתו של יוסף הצדיק ע"ה מעת שגזר על הטיפה שיהיה נוצר ממנה בבטנה של רחל גזר על שעת לידתו באיזה זמן יצא מבטנה לאויר העולם, וכמו שאמרו רבותינו ז"ל על פסוק (קהלת ז, א) 'וְיוֹם הַמָּוֶת מִיּוֹם הִוָּלְדוֹ' כי מיום הלידה נגזר יום שיצא בו מן העולם.
נמצא זה הפסוק של רחל מדבר בפתיחת הרחם של לידה ולכך הביאו לענין רבי יוחנן דמדבר בזה ולא הביא פסוק של לאה דכתיב 'וַיִּפְתַּח אֶת רַחְמָהּ' ששם מדבר בפתיחת הרחם להריון ואינו שייך לענין זה דרבי יוחנן שהוא מדבר בפתיחה של לידה.





בניהו

אֵי זוֹ הִיא עֲבוֹדָה שֶׁבַּלֵּב? הֱוֵי אוֹמֵר: זוֹ תְּפִלָּה. נראה לי בס"ד דאמרו רז"ל בברכות (ברכות כו:) תפילות כנגד תמידין תקנום, ואם כן התפלה היא במקום קרבן תמיד ובתוך אותיות לב יש אותיות תמיד כי אותיות לב במלואם למ־ד בי־ת המלוי שהוא נקרא תוך של הפשוט הוא אותיות 'תמיד' הרי התפלה נרמזה בתוך אותיות לב, וזהו עֲבוֹדָה שֶׁבַּלֵּב כלומר בתוך הלב כי הבי־ת תשמש במקום תוך כנודע ונרמזה בתוך אותיות לב להורות שהתפלה צריכה להיות בכוונת הלב ולא סגי בצפצוף פה יען שהיא במקום קרבן תמיד ובקרבן כונת הלב שלא לשמו פוגמת שאם נתכוון בקרבן שלא לשמו או לשם דברים הפוסלין הרי זה פיגל ונפסל הקרבן וכן בתפלה בעינן כונה שלימה לשם תפלה ולא ידבר דבר אחר ויחשוב בדבר אחר.
ובזה יובן בס"ד מאמר הגמרא בברכות (ברכות ד:) רבי יהושע בן לוי אמר תפלות באמצע תיקנום, והגם דלפי פשוט כונתו לומר בין שני קריאת שמע תקנו תפלות של כל יום דרבי יהושע בן לוי סבירא ליה תפלת ערבית יתפללו קודם קריאת שמע, הנה רמז עוד לפי דרכו דלא סגי להיות התפילות בפה דוקא שהוא בראש גופו של אדם אלא צריך גם כן שיהיו בלב שעומד באמצע הגוף.
מעשה באשה אחת שהיתה זריזה להתפלל כל יום שמונה עשרה בבית הכנסת עם הציבור ויום אחד באה להתפלל בבית הכנסת כדרכה וכשהגיעה למבוי בית הכנסת נכנס אחריה אדם אחד שהיה מכירה ומכירתו וזה האדם הוא בריון אינו בא לבית הכנסת אלא לפרקים ובעת שיבא אוחז הסידור בידו אך אינו מתפלל כלל ועיניו משוטטות אנה ואנה ולבו מלא מחשבות זרות מינים ממינים שונים וכראותו את האשה הזאת הולכת בזריזות לבית הכנסת כמנהגה כדי להתפלל. קרב אצלה ויאמר לה בלשון לעג: להיכן את הולכת ומתגלגלת על הארץ? ותאמר: לבית האלהים, אני רוצה לילך להתפלל! והוא יודע שהיא מתפללת בעל פה וילעיג לה ויאמר לה: הלא אין סידור התפלה בידיך כי שכחת אותו בבית, תחזורי לביתיך ותביאנו כדי להתפלל, ותאמר לו: אני סידור התפלה אצלי בקרבי כי אני מתפללת מתוך לב והוא בקרבי מונח אבל אתה שכחת את הלב שלך כאשר שכח השועל כי אינו עמך עתה וצריך שתחזור להביאו שתתפלל מתוכו כי מה תועלת יש בתפלת כל פה?!
ויאמר לה: מהו ענין השועל לא שמעתי עד הנה? ותאמר לו: הארי היה עומד בצרה גדולה וימצא את השועל הולך במדבר וקרא לו ובעל כרחו בא לפניו כי פגע בו פתאום ואינו יכול לברוח ממנו ולבו מרתת ויאמר לו הארי שהוא עומד בצרה גדולה שצריך לו עצה נכונה שיצא ממנה ואני שמעתי עליך לאמר שאתה חכם ופקח גדול תן לי מהר עצה נכונה ואל תתמהמה ואם לאו ארמוס אותך!
ויאמר לו השועל הנני מוכן לעשות דבריך לתת לך עצה נכונה כחכמתי שבודאי תצא מן הצרה אך אתה יודע כי החכמה היא בלב ועתה לבי בל עמי כי הנחתיו והצנעתיו במערה שהייתי דר בה, תן לי רשות וארוצה ללכת למערה להביאו ולהכניסו בקרבי ואז על ידו אתן לך עצה נכונה. ויאמר לו תלך, ויברח וימלט!
כן אתה שכחת לבך במקום אחר וצריך שתחזור לאחוריך להביאו כדי שתתפלל מתוכו! ויאמר לה: כן הדבר אני לבי בל עמי ואבקש עתה ממך שתלכי את ותביאהו לי ותעשי עמי חסד זה ותאמר לו אני איני יודעת באיזה מקום מונח אם אצל אשתך בבית או בחנות שלך או בספינה ההולכת בים או בשיירה ההולכת ביבשה או בעיר לנדון או בעיר פאריז או שאר מקום אבל אתה תדע היכן הוא מונח ואתה תלך ותביאנו.
והנה כל משכיל ידע ויבין כי יפה דברה האשה דלא סגי בתפלה בפה דוקא אלא צריך בלב גם כן. אך האדם לבו בל עמו בעת התפלה פעם מונח בביתו פעם בחנותו פעם בעיר אחרת וכאשר דברה האשה ולא אפשר להביאו למקום תפלה כי אם האדם בעל הלב עצמו.
ולזה אמר הכתוב (דברים ל, יד) כִּי קָרוֹב אֵלֶיךָ הַדָּבָר מְאֹד בְּפִיךָ וּבִלְבָבְךָ לַעֲשֹׂתוֹ, פירוש דבר התפלה אם תרצה שיהיה קרוב אליך שיעשה הקדוש ברוך הוא דבר תפלתך ולא יהיה נדחה לחוץ, זה יהיה אם הוא בפיך ובלבבך שיוצא מן הפה והלב ביחד אז יהיה הדבר ההוא מוכן לעשותו שיבא לידי עשיה וקיום!
ובזה יובן (תהלים סח, ד) וְצַדִּיקִים יִשְׂמְחוּ יַעַלְצוּ לִפְנֵי אֱלֹקִים וְיָשִׂישׂוּ בְשִׂמְחָה, כי הצדיקים מתפללים בפה ולב שהם רמוזים באותיות במוכ־ן [118] שהם מספר פה לב [117], ואז יָשִׂישׂוּ 'בְשִׂמְחָה' אותיות 'בחמשה' הם חמשה בחינות שיש בשם הוי־ה שהוא ד' אותיות וקוץ של יו־ד שהם כנגד מעשה ודבור וכונה ומחשבה ורעותא דלבא שהצדיקים שלמים בהם בעבודת השם יתברך.
גם אמר וְיָשִׂישׂוּ 'בְשִׂמְחָה' אותיות 'בחמשה' רמז למלכות שהיא סוד ה־א אחרונה שבשם שמספרה חמשה והתפלה היא תיקון המלכות בסוד (תהלים נא, יז) אֲדֹנָ־י שְׂפָתַי תִּפְתָּח, לכן פה לב עולה מספר מגן דויד [117] מלא ביו־ד שהוא סוד המלכות ולזה אמר יַעַלְצוּ לִפְנֵי אֱלֹקִים רמז לפה לב ביחד ואז יָשִׂישׂוּ בְשִׂמְחָה אותיות בחמשה:
ובסה"ק בֶּן יְהוֹיָדָע כתבתי בס"ד שיש באלפ־א בית־א בין אות בי־ת לבין אות למ־ד אותיות שמספרם חכמה [73] שהם ג'ד'ה'ו ז'ח'ט'י'כ' שעולה מספרם ע"ג, ונראה לי בס"ד לרמוז מה שאמר רבינו האר"י ז"ל בשער מאמרי רז"ל במה שאמר רבי אליעזר הגדול לתלמידיו: וכשאתם מתפללין דעו לפני מי אתם מתפללין (ברכות כח:), דהענין הזה הוא סוד גדול שתתקבל תפילת האדם אם יכוין אל הכונה שרמז בדבריו והוא כי הנה כונת התפלה היא להמשיך מוחין דגדלות בבחינת התפארת מצד הבינה ואמר להם רבי אליעזר שעיקר הכונה הוא להמשיך מוחין גם מצד החכמה שתהיה כל כונת האדם ומגמתו לבקש רחמים ולהמשיך שפע מן החכמה שהוא למעלה מן הבינה הנקראת 'מי' וזהו שאמר: דעו לפני מי אתם מתפללים! שתמשיכו אורה ושפע מן החכמה שהיא לפני 'מי' שהיא הבינה עד כאן דבריו, ולזה אמר אֵי זוֹ הִיא עֲבוֹדָה שֶׁבַּלֵּב? הֱוֵי אוֹמֵר זוֹ תְּפִלָּה! והיינו כי התפלה צריך להמשיך בה מה מוחין מן חכמה הרמוזה בתוך אותיות 'לב' דהיינו בין אות בי־ת ובין אות למ־ד שיש שם מספר חכמה.





גבורת ארי

רבי יהושע אומר מיום טוב האחרון של חג לא נתברר בגמ' במילתא דר"י אי מליל יו"ט האחרון מזכירין או ביום ואע"ג דבכ"מ קיי"ל דהלילה הולכת אחר היום הבא מ"מ לענין הזכרה אפשר לומר דביום דווקא שהרי בדברי ר"א דאמר מיו"ט ראשון מבעיא ליה בגמרא דילמא מניסוך המים גמר לה מה ניסוך המים מאורתא אף הזכרה מאורת' משמע דאי לאו ה"ט דניסוך מאורת' ה"א דהזכרה ביום וה"נ איכא למימר אליבא דר' יהושע דאמר מי"ט אחרון היינו ביום דוקא מיהו יש לדחות דודאי אליבא דר"א דאמר מיו"ט ראשון את"ל מאורתא צריך להאי טעמ' דמניסוך גמר לה דאל"כ הא מסתמא ביום קאמר כלולב כדקאמרה הגמרא דאת"ל ביום מלולב גמר לה אבל אדר"י דאמר מיו"ט אחרון ה"ט משום דזמן גשמים הוא או משום דאין ראוי להזכיר גשמים בחג מפני דסימן קללה הוא בחג מה"ט הלילה והיום שוין כדאמרי' בכ"מ תדע שהרי את"ל ר"א הזכרה ביום קאמר מפרש הגמרא משום דמלולב גמר לה משמע הא לאו הכי ה"א מסתמא מאורתא הלכך מהא ליכא למשמע מיניה:


מ"מ מטעם אחר יש להסתפק בדברי ר' יהושע אי מאורתא קאמר או ביום משום דהא בדברי ר' יהוד' דסיפא דמתני' דאמר העובר לפני התיבה בי"ט אחרון של חג הראשון אינו מזכיר מפרש בירושלמי כדי שיצאו המועדות בטל מפני שהטל סימן יפה לעולם וכמ"ש בסמוך ומה"ט י"ל דלר"י נמי בלילה אינו מזכיר כדי שיצאו בטל אלא דלר' יהודה אינו מזכיר עד מוסף של יו"ט אחרון כדי שמקצת היום שלו יצא בטל ולר"י בלילה שלו נמי סגי א"נ לר' יהושע סגי ליה במה שלא יזכיר בלילה לחוד מטעמא דלית כל עמא תמן ולר"י לא סגי בלילה לחוד עד מוסף משום חששא דאף הוא סבר שהזכיר מבערב כמ"ש בסמוך וה"נ יש להסתפק למ"ד בגמרא בברייתא בשני או בששי בחג הוא מזכיר אי בלילה או ביום בתפלת שחרית מה"ט דאמרן ומ"מ הא ל"ל דילמא ביום בתפלת מוסף קאמרי וכדר' יהודה דאמר הראשון אינו מזכיר דא"כ הל''ל הכי בהדיא תדע מדפריך בגמ' הי ר' יהושע אילימא ר"י דמתני' הא אמר מיו"ט אחרון של חג הוא מזכיר ומאי קושיא דילמא במוסף של יו"ט אחרון מיירי אלא ודאי כל כה"ג ה"ל לפרש בהדיא דבעיצומו של יום גופא יש לחלק בין תפלת שחרית לשל מוסף אבל בין יום ולילה א"צ לפרש החילוק בהדיא שהרי ר"א דאמר מיו"ט הראשון סתמא ואפ"ה אין הלילה בכלל למאי דמסיק דר"א מלולב גמר לה:


מ"מ נ"ל דר"י דאמר מיו"ט אחרון מאורתא הוי וה"נ למ"ד משני או מששי מאורתא קאמרי דאי מביום מטעמא כדי שיצאו המועדות בטל או משום דלית כל עמא תמן ל"ל להגמרא למימר אדר"א אי ביום קאמ"מ שום דמלולב גמר לה ת"ל מה"ט דבלילה לא משום דלית כל עמא תמן אלא ודאי לפי שיטת ירושלמי צ"ל דמשמע לגמרא דידן דמאן דחייש לה"ט דא"מ מבערב משום דלית כל עמא תמן בע"כ אין מזכירין נמי ביום משום האי חששא דאף הוא סבר שהזכיר מבערב ואין לנו אלא או להזכיר מבערב ולא חיישינן כלל לה"ט דלית כל עמא תמן ואי חייש לה בע"כ אין ראוי להזכיר גשמים עד מוסף משום חששא דאף הוא סבר שהזכיר מבערב וה"נ אי חיישת לה"ט דכדי שיצאו המועדות בטל בע"כ צריך אתה לחלק ד' תפלות היום לחצאין שוין דהיינו ב' תפלות היום שהן ערבית ושחרית בטל ומוסף ומנחה להזכיר גשמים ולא ליתן ג' תפלות לגשם ותפלת ערבית לחוד לטל וכיון דהא ליכא למימר דאה"נ דלר"י דאמר מי"ט אחרון וה"נ למ"ד בשני או בששי היינו ממוסף של אותו היום קאמרי דא"כ ה"ל לפרש הכי בהדיא כדמוכח מהא דפריך הי ר"י מהשתא בע"כ יו"ט אחרון דר"י וכן שני וששי דשארי תנאי היינו מבערב ולא דמי ליו"ט ראשון דר"א דהוא ביום אפילו בתפלת שחרית משום דהוא גמר לה מלולב דכל היום כשר לנטיל' לולב ומהשתא לא דמי יו"ט ראשון דר"א ליו"ט אחרון דר"י ולשני וששי דשאר תנאים דאינהו מיירי מבערב של אותו יום ור"א מיירי מעיצומו של יום כלולב ולא מבערב וכדפי':


ביום טוב הראשון של פסח הראשון מזכיר טעמא דר"י בהפסקה כטעמו בהזכרה כדפי' בשם הירושלמי דלהפסיק מבערב א"א דלית תמן כל עמא ואם יפסיק בשחרית אף הוא סובר שפסקו מבערב ובירושלמי אמרינן עוד ר' חגי בשם ר' פדת אמר אסור ליחיד להזכיר עד שיזכיר שליח ציבור וכתב הרא"ש נ"ל דהאי טעמא קאי אפירכא תניינא דפריך ויזכיר בשחרית וקאמר שאין ליחיד להזכיר עד שיזכיר שליח צבור פירוש שיאמר קודם מוסף בקול רם משיב הרוח ומוריד הגשם והאי אי אפשר בשחרית לפי שאין להפסיק בין גאולה לתפלהוקשה לי תינח בהזכרה בהפסקה מאי איכא למימר ואכתי תקשה ויפסיק מבשחרית. לכן נ"ל דהא דרבי חגי לאו לשנויי אתא אלא מילתא באפי נפשא היא:


עוד מפרש בירושלמי טעם אחר א"ר אבין בשם ר' יוחנן טעמא דר' יהודה כדי שיצאו המועדות בטל מפני שהטל סימן יפה לעולם וכתב הרא"ש וה"ט קאי אהזכרה ולא אהפסקה כי בי"ט הכל באים לבהכ"נ לערב כי אין עושין מלאכה בחוש"מ לכן אין מספיק טעם הראשון לכן מפרש כדי שיזכיר טל במועדות בערבית ובשחרית ול"נ דקאי גם אהפסקה דמש"ה מפסיק במוסף מלהזכיר גשם ומתחיל להזכיר טל ומחלק תפלת היום לחצאין ערבית ושחרית מזכיר של גשם ומוסף ומנחה של טל כדי שיצאו המועדות בטל שמזכיר בב' תפלות האחרונות של יו"ט ראשון של פסח של טל וכן בב' תפלות ראשונות של יו"ט אחרון של חג וכל המועדות באמצע והא דצריך להאי טעמא דהפסקה משום דאי לאו ה"ט בדין הוא להזכיר גשם עד שיעבור פסח או עד שיצא ניסן כדתנן לקמן לר"מ ור"י (דף ה' ע"א):


שלשה מפתחות בידו של הקב"ה פירש"י היינו שלא נמסרו לשליח אחד ביחד. ונ"ל שדחקו לפרש כן משום קושית התוס' שהקשו דמפתח של גשמים ותחיית המתים נמסרו לאליהו מש"ה פירש רש"י שלשתן לא נמסרו לשליח אחד ביחד. וקשה לי אם כן במערבא דאמרי אף מפתח של פרנסה בע"כ מתפרשי נמי הכי ואתו למימר דהני ג' מפתחות ומפתח של פרנסה דכל הד' לא נמסרו לשליח א' ביחד אבל אלו ג' שחשב ר' יוחנן אפשר להו להמסר לשליח אחד ביחד א"כ מאי לישנא דאף דנקט דמשמע דאתו לגרועי כח השליח יותר מר"י והא אדרבא מפישו כח של שליח יותר מר"י דלדידיה אפי' שלשה ביחד אין נמסרין ולבני מערב' ד' הוא דאין נמסרי' הא ג' לחוד דחשיב ר' יוחנן נמסרים לשליח:


ועוד אי לאו הא דאליהו פשטא דקרא דמייתי דאלו לא נמסרו לשליח אפילו כל אחד מהן במשמע שלא נמסר אלא כיון דאשכחן באליהו שנמסרו שנים מהן בע"כ שבקי לקראי דאינהו דחקי ומוקי אנפשייהו דדוקא שלשה ביחד לא נמסרו הא שנים מהן נמסרו. מ"מ התינח לר"י דליכא אלא ג' שלא נמסרו בע"כ צ"ל כן אבל בני מערבא דאמרי ד' לא נמסרו ובע"כ לדידהו נמי ביחד קאמרי דלא נמסרו אלא ד' אבל ג' נמסרו ומנ"ל הא ולהוציא כל הד' מקראות מפשטן דילמא באחד מהני תרתי שלא היה באליהו או זה לבד או זה אפילו יחידי לא נמסר וחד מהם עם שנים הנותרים דוקא ביחד לא נמסר כי היכי דלא תקשה מאליהו אבל חד מהני תרתי דליתא באליהו אפי' א' מהן לא נמסר:





מראית העין

תני גבורות שנאמר עושה גדולות עד אין חקר וכתיב הנותן מטר על פני ארץ. אפשר לרמוז בהקדמה יקרת הערך היא נפלאת מרבינו האר"י ז"ל בסוד המטר הבאתיה אני הדל בקונטריס דבש לפי דף כ"ט ושם נאמר שהמטר לצורך הבירורים עד שיבא המשיח ואפשר דלהכי קרי ליה גבורות וס"ת גדולות עד אין גמטריא למשיח בן דוד בדקדוק:





פתח עינים

א"ר יוחנן ג' מפתחות בידו של הקב"ה שלא נמסרו לשליח כו' מפתח של גשמים דכתיב יפתח ה' לך את אוצרו הטוב וכו' עמ"ש התוס' בנדה דף ט"ז ומה שכתבנו בעניותנו שם. ופוק חזי דבריו של גדול הרב פרשת דרכים דרוש כ"א. ומאי דקשיתיה להרב ז"ל שם ממ"ש כל מה שעשה אברהם אבינו ע"ה על ידי עצמו וכו' ע"ש אני בעניותי כתבתי על זה בקונטריס זה במציעא דף פ"ו בס"ד:





יד דוד

מסכת תענית פרק ראשון


חידושים למסכת זו בספר המכריע השגות הראב"ד על בעל המאור. תמים דעים סימן רמ"ח:


מאימתי מזכירין. עיין בתי"ט הטעם למה נקט מזכירין. ובקול הרמ״ז כתב דזכירה סתם הוא בלב ולהכי קתני מזכירין. וכ״כ גבי מזכירין יציאת מצרים בלילות בספ״ק דברכות. ועיין בשאגת ארי׳ סימן י״ג שגם הוא האריך להוכיח דאין יוצאין בזכירת יציאת מצרים בהרהור. אמנם בבשמים ראש המיוחס להרא״ש הנדפס מחדש בסימן קע״ג כתב דכל השנה יוצאין בזכירת יציאת מצרים בלב חוץ מליל פסח ונמצא דלא ס״ל האי כללא דקול הרמ״ז ועיין בית דוד. ושושנים לדוד:


והלא אין הגשמים אלא סימן קללה בחג. עיין סוכה ב׳ ד״ה דאי עביד.


אלא להזכיר משיב הרוח ומוריד הגשם בעונתה ר״א קרא ליה עונתה משום דיליף ליה מלולב או מניסוך המים מיהו דסימן קללה הא אין שואלין רק מזכירין: ובתבואת שור קט״ו כתב דר״א לדברי ר׳ יהושע קאמר ואין צורך לזה דאף לדידי׳ שפיר קאמר בעונתו. ועיין בריטב״א שכתב ב׳ פרושים על בעונתו ותוס׳ ס״ל כפירש הריטב״א וכמו שאכתוב בסמוך:


רבי יהודא אומר העובר לפני התיבה עיין על לשון הר״ן פורת יוסף דף ק״כ ג׳:


ג׳ מפתחות בידו של הקב״ה פרי האדמה ח"ג דף ע״ב. שנות חיים ל״ד פרשת דרכים מ״ג ע״ב. מקום שמואל שער התרוצים. ועיין נידה ט״ו ד״ה מלאך:


תוס׳ ד״ה א״כ אם אתה אומר מזכירין. עיין בהליכות אלי דף ע״ב שנתקשה בלשון התוספות ונראה וודאי כמ״ש שם דכוונת התוספות לתרץ לשון א״כ דלמה לא קשיא ליה בלא״ה וכמו שכתב גם הריטב״א לזה תירצו דכוונת ר״א במה שאמר מוריד הגשם בעונתו היינו דהלשון משמע כן בעונתו והשתא הקשה ר' יהושע אם הלשון מוריד הגשם משמע בעונתו א״כ למה אינו מזכיר לעולם דעד השתא הי׳ סבור ר׳ יהושע דר״א סבר דחג זמן גשמים הוא ולא הי׳ יכול להקשות לו כן דלעולם יהי׳ מזכיר אלא הקשה לו דגשמים בחג סימן קללה אמנם השתא דאמר דמוריד הגשם משמע בעונתו א״כ יכול להזכיר לעולם. ועיין בריטב״א שיש מפרשים דר״א סבר דכך יאמר מוריד הגשם בעונתו ונראה דהתוס׳ בא לשלול זה הפירוש אלא דהלשון גופיה משמע כן וכמ״ש הריטב״א:


תוס׳ ד״ה וכתיב מכין הרים בכחו כו' אי נמי דהברכה מתחלת בגבורת מקשים א״כ אמאי לא מתרץ הגמרא כן בקיצור דלהכי נקט גבורת הגשמים משום דהברכה מתחלת בגבורה ונראה דטעם זה לא יספיק למה דתנן בברכות פרק ה׳ מזכירין גבורת גשמים בתחיית המתים ולמה צריך לומר בתחיית המתים כיון דמלשון גבורה ידעי׳ דהוא בתחית המתים אלא וודאי צ״ל דיש טעם אחר דקאמר גבורת גשמים וא״כ לא הוה ידעינן דהוא בתחיית המתים אם לא הוה אמר בתחיית ומ״מ זה הטעם שמתחיל הברכה גבורה יספק דלא ליתני כח או גדולת. מ״מ מזה דלא תני כח או גדולת לא הוה ידעי' דהוא באתה גבור דה״א חדא מהני לישנא נקט. ועיין ברצוף אהבה:


תוס׳ ד״ה ג׳ מפתחות. רצוף אהבה:


תוס' ד״ה וישמע אלי׳. שנות חיים ל״ז. גופי הלכות קכ"א. רצוף אהבה:

